title: Θεώρηση του Κύκλου Ζωής για την εκτίμηση των Περιβαλλοντικών Επιδόσεων στην περίπτωση Οικοδομικών Υλικών &amp; Έργων
titleType: AlternativeTitle
Creators: name: Zosis, George M.
Publisher: name: National Technological University of Athens
Year: 2012
Subjects: Ανάλυση κύκλου ζωής
Οικοδομικά έργα
Οικοδομικά υλικά
Περιβαλλοντικές επιδόσεις
Περιβαλλοντικές επιπτώσεις
Πράσινες δημόσιες συμβάσεις
Περιβαλλοντικές δηλώσεις προϊόντων
Life cycle assessment
LCA
Green public procurement
Environmental product declaration
Green building

description: 159 σ.
description: Αντικείμενο της παρούσας διπλωματικής εργασίας είναι η κατανόηση της μεθοδολογίας της Ανάλυσης του Κύκλου Ζωής (ΑΚΖ) για τον υπολογισμό των περιβαλλοντικών επιδόσεων των οικοδομικών υλικών και κτιριακών έργων. Η εργασία αυτή είναι κυρίως βιβλιογραφική και έρευνας πληροφοριών στο διαδίκτυο. Επίσης, έγινε χρήση του ειδικού λογισμικού ENVEST-2 – που έχει αναπτυχθεί και εφαρμόζεται στη Μ. Βρετανία, για να παρουσιαστεί το πώς υπολογίζονται οι περιβαλλοντικές επιδόσεις ενός κτιρίου σε μία ενιαία κλίμακα, η οποία ενσωματώνει όλες τις περιβαλλοντικές επιπτώσεις του. Η Ανάλυση Κύκλου Ζωής (ΑΚΖ, Life cycle Assessment ή LCA) είναι μία τυποποιημένη μέθοδος που επιτρέπει την ολοκληρωμένη καταγραφή, ποσοτικοποίηση και αξιολόγηση των περιβαλλοντικών επιπτώσεων που συνδέονται με την παραγωγή ενός προϊόντος, υπηρεσίας ή έργου. Πολλές δηλώσεις και σχήματα χαρακτηρισμού «πράσινων» υλικών ή/και κτιρίων βασίζονται σε ένα μόνο στάδιο του κύκλου ζωής τους ή σε μία μόνο περιβαλλοντική επίπτωση. Ένα δομικό υλικό δηλώνεται ως πράσινο απλά επειδή είναι ανακυκλώσιμο, ή κατηγορείται ως μη-πράσινο επειδή εκλύει πτητικές οργανικές ουσίες (volatile organic compounds) κατά την τοποθέτηση και χρήση του. Αυτοί οι μονοδιάστατοι ισχυρισμοί μπορεί να είναι παραπλανητικοί, καθώς αγνοούν την πιθανότητα σε άλλα στάδια του κύκλου ζωής, άλλες περιβαλλοντικές επιπτώσεις να προκαλούν σοβαρότερα προβλήματα. Για παράδειγμα, το ανακυκλώσιμο υλικό μπορεί να έχει υψηλή περιεχόμενη ενέργεια, οδηγώντας σε μείωση των μη-ανανεώσιμων πηγών ενέργειας, στο φαινόμενο του θερμοκηπίου και στο φαινόμενο της όξινης βροχής κατά τις φάσεις ανάκτησης των πρώτων υλών, της βιομηχανοποίησής του ή/και της μεταφοράς του. Η ΑΚΖ διευρύνει το πεδίο περιβαλλοντικής θεώρησης, εξετάζοντας τα περιβαλλοντικά προβλήματα από το ένα στάδιο του κύκλου ζωής στο άλλο, ή από το ένα περιβαλλοντικό μέσο (έδαφος, υδάτινοι πόροι ή ατμόσφαιρα) στο άλλο. Το πλεονέκτημα της Ανάλυσης Κύκλου Ζωής είναι η εισαγωγή μιας μετρήσιμης ανάλυσης για να επιτευχθεί μια πραγματική μείωση στο σύνολο των περιβαλλοντικών επιπτώσεων, και όχι απλά ο περιορισμός μιας μεμονωμένης επίπτωσης.
description: The subject of the present diploma thesis is to understand the calculation of environmental impact of building materials and buildings with the use of Life Cycle Assessment (LCA) methodology. This diploma thesis is mainly bibliographic. Also, special software (ENVEST-2 by BREEAM) has been used in order to present the calculation of a building’s environmental performance in a single scale, which includes all environmental impacts. Life Cycle Assessment (LCA) is a standardized method that allows holistic record, quantification and evaluation of environmental impacts of a product, service or work. Many declarations, labels and schemes that characterize “green” material and/or buildings, are based on only one stage of their life cycle or only one environmental impact. A building product may be declared green just because it is recyclable, or is accused of not being, because it emits volatile organic compounds. Such one–dimensional arguments may be misleading, since they ignore the possibility that in other stages of life cycle, other environmental impacts provoke more serious problems. For example, recyclable material may have high content of energy, leading to reduction of fossil fuel, the greenhouse effect and acidification. Life Cycle Assessment broadens the field of environmental assessment, by examining environmental problems from one life cycle stage to the other, or one environmental mean (soil, water resources or atmosphere) to the other. The advantage of LCA is the introduction of a measurable analysis in order to achieve a real reduction of the total environmental impacts, and not only the restriction of one single impact.